«Бгырысхэм» аргуэру къагъэзэж
Налшык и «Эльбрус» тхылъ тедзапIэм иджы дыдэ къыщыдагъэкIы-жащ адыгэ тхакIуэ цIэрыIуэ Шортэн Аскэрбий и тхылъиплI хъу «Бгырысхэр» роман-эпопеер.
«Эльбрус» тхылъ тедзапIэм и «Адыгэ литературэм и лъагапIэхэр» Iыхьэр мы тхылъымкIэ къызэIуех. Экземпляр 300 хъу къыдэкIыгъуэм зэуэ къызэщIрагъэубыдащ тхылъиплI хъу романыр. Тхылъым и жинтыр ягъэдэхащ урыс усакIуэшхуэ Лермонтов Михаил Кавказ зауэм теухуа и сурэтхэм ящыщ зыкIэ.
Фигу къэдгъэкIыжынщи, «Бгырысхэр» романым и япэ тхылъыр — 1954 гъэм, еплIанэр 1988 гъэм дунейм къытехьащ. Ар теухуащ Урыс-Кавказ зауэжьым Кавказ Ищхъэрэм щекIуэкIа Iуэхугъуэхэм.
Зи щIэблэр адыгэбзэ шэрыуэм, къулейм щIэзыпIыкIыну, тхыдэм нэхъ куууэ хэзыгъэгъуэзэну зи мурадхэм я дежкIэ Шортэн Аскэрбий и романыр IэмалыфIщ икIи уасэншэщ. Лъэпкъым и блэкIар, адыгэ лъэпкъым и щхьэм кърикIуа гузэвэгъуэр зыхуэ- дар къэзыIуэтэж тхылъыр щывгъуэтынущ «Эльбрус» тхылъ тедзапIэм и тыкуэным.
ТЕКIУЖЬ Заретэ.
